Vannak határesetek, melyek mentén olykor véleménykülönbségek alakulnak ki a műszaki társadalomban. 
Én ebből - természetesen szubjektív véleményem alapján - a következőt említeném a felmerült dolgokra vonatkozóan. Talán leglényegesebbnek a téma szerinti besorolást gondolom az EVAmp-TB-ME kapcsán. A fejhallgató erősítő építésem szerint a DAC fokozat ebben a készülékben a készülék tartozéka a készülékházon belül. Ami miatt említem az egészet - ami eltérő véleményezést eredményezhet - az, hogy a DAC-ban szerelt illesztő fokozat igazából a DAC, vagy inkább az azt követő analóg egységek része-e, mivel analóg egység valójában. Ha az önálló DAC részének veszem, akkor jelentős probléma az illesztése az erősítőhöz, vagyis az összekötő RCA kábel milyensége. Esetemben az erősítőn belül jelentős megtakarítás a kábelezésben, hogy egy rövid ezüst vezetékkel (NEI1001) kapcsoltam össze az erősítővel.  Olvastam már kritikákat, hogy jobb DAC-ok esetében a primitív  analóg fokozat lerontja a DAC eredeti képességeit. Nálam ez az ES9038q2m panelnél kapott hangsúlyt anno.
Most, amikor az EVAmp-TB-ME-t átépítettem, szembetűnő volt, hogy a rendszerben a szimmetrizáló egységként előtte lévő analóg fokozat a régi megoldásokat tartalmazza. Így szerencsésebnek éreztem ennek a fokozatnak is az átépítését az EVAmp-TB-ME-hez hasonlóan. 
Szomorú tényező ebben, hogy az eredeti Burson dip8-as aranyozott foglalatok - kuka. Ennek oka, hogy a lábaiknak száma nem elégségesek a paneltől elhatárolt szerelés megvalósításához, de mivel már forrasztva lettek, arra sem lehet használni őket, hogy a V6-ok lábait védjék közvetítőként.
